Typisk kjøpte brakkelaget middag felles, men det fantes bare en butikk som verket eide. Betaling skjedde med trekk i lønnen. Varene var tidvis av dårlig kvalitet, men klager var til fånytte. Andre butikker var i praksis utelukket på grunn av de store avstandene. Det var mulighet for friluftsliv, men jakt og fiske i verkets fjellområder var forbudt. Bare verkets funksjonærer hadde anledning til å drive slike fritidsaktiviteter. En illustrasjon lenger opp viser verkets eiendomsgrenser.